b'\n_START_ARTICLE_\nTurbo\xc4\x8drpalka\n_START_PARAGRAPH_\nTurbo\xc4\x8drpalka (ang. turbopump) je rotirajo\xc4\x8da mehanska naprava, ki je narejena iz dveh glavnih delov: rotirajo\xc4\x8de \xc4\x8drpalke in plinske turbine, ki poganja \xc4\x8drpalko. Po navadi sta ta dva dela name\xc5\xa1\xc4\x8dena na isti gredi, v nekaterih sta povezani z reduktorjem. Turbo\xc4\x8drpalke se uporablja na raketnih motorjih, kjer dovajajo gorivo in oksidator pod visokim tlakom v zgorevalno komoro._NEWLINE_Turbo\xc4\x8drpalke so dveh tipov: cetrifugalne (radialne), pri katerih se tlak pove\xc4\x8da s potiskanjem fluida navzven in aksialne, pri katerih te\xc4\x8de fluid vzporedo z osjo \xc4\x8drpalke._NEWLINE_Aksialne imajo manj\xc5\xa1i premer, na vsaki stopnji se tlak pove\xc4\x8da relativno malo, zato je potrebno ve\xc4\x8d stopenj. Radialne imajo ve\xc4\x8dji premer, tlak na stopnjo se zelo pove\xc4\x8da._NEWLINE_Visokotla\xc4\x8dne \xc4\x8drpalke so raziskovali raketni pionirji, kot je bil Hermann Oberth.'